طلقات المغنية والراقصة المغربية، نورة فتحي، أغنية جديدة على قناة ” T-Series” في اليوتوب المنتجة للعمل، ولي اختارت أنها تكون أغنية هندية 100 في 100، بحكم علاقتها القوية بهاد البلد. المغربية نورة فتحي لي كتعيش في الهند خرجات اغنية البارح الخميس، وقدرات توصل بيها لاكثر من 10 ديال المليون مشاهدة في موقع يوتوب في ظرف ساعات قليلة. وختارت الفنانة المغربية أنها تصور العمل بطريقة احترافية، وعلى شكل السينيما البوليوودية، والفيديو كليب ديال أغنية ” Chhor Denge” شاركها فيه نجم بوليوود الممثل الهندي إيهان بات. الفيديو كليب لي المدة ديالو 4 ديال الدقايق ونص برعات فيه نورة فتحي في الأداء، لأنه بالإضافة للصوت لي بان مفيلتري مزيان، غنات وشطحات ومثلاث بطريقة محترفة. 
وصلات لـ10 ديال المليون مشاهدة فساعات قليلة.. المغربية نورة فتحي خرجات أغنية هندية – فيديو و تصاور